Mo mogopolong. Dilo tse o di akanyang mo sephiring ga ya tshwanela go nna megopolo e e sa siamang. Jesu o ne a tlhagisa kgatlhanong le go akanya ka dilo tse di sa siamang fa a ne a re: “Mongwe le mongwe yo o nnang a lebile mosadi mo a nnang le kgotelo ka ntlha ya gagwe, o setse a dirile boaka le ene mo pelong ya gagwe.” (Mathaio 5:28; Mareko 7:20-23) Mafoko ano a dira le fa motho a leba ditshwantsho le difilimi tse di hepisang, a bala dipego tse di feteletsang dilo mo go tsa tlhakanelodikobo le go reetsa mafoko a dipina tse di tlhotlheletsang dikeletso tse di bosula. Ka jalo, Bakeresete ba tshwanetse go tila go iitshekolola ka go akanya ka dilo tse di seng phepa tse di tla dirang gore ba bue le go dira dilo tse di seng phepa le tse di itshekologileng.—Mathaio 12:34; 15:18.